CELEX: 62007TN0413
Language: el
Date: 2007-11-14 00:00:00
Title: Υπόθεση T-413/07: Προσφυγή της 14ης Νοεμβρίου 2007 — Bayern Innovativ κατά ΓΕΕΑ — Life Sciences Partners Perstock (LifeScience)

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/24
            
         Προσφυγή της 14ης Νοεμβρίου 2007 — Bayern Innovativ κατά ΓΕΕΑ — Life Sciences Partners Perstock (LifeScience)
   (Υπόθεση T-413/07)
   (2008/C 8/44)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Bayern Innovativ — Bayerische Gesellschaft für Innovation und Wissenstransfer mbH (Νυρεμβέργη, Γερμανία) (εκπρόσωποι: A. Beschorner, B. Glaser, C. Thomas, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Life Sciences Partners Perstock NV (Άμστερνταμ, Κάτω Χώρες)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ, της 2ας Αυγούστου 2007, που εκδόθηκε στην υπόθεση R 1545/2006-1, η οποία αφορά το με αριθ. 3 585 957 κοινοτικό σήμα «LifeScience»,
            
         
               —
            
            
               να απορρίψει πλήρως την αριθ. B 795 270 ανακοπή του αντιδίκου ενώπιον του τμήματος προσφυγών,
            
         
               —
            
            
               να υποχρεώσει το ΓΕΕΑ να καταχωρίσει το με αριθ. 3 585 957 κοινοτικό σήμα «LifeScience» όπως δημοσιεύθηκε,
            
         
               —
            
            
               να καταδικάσει το ΓΕΕΑ στα έξοδα της ενώπιον του Πρωτοδικείου διαδικασίας και να καταδικάσει τον ενώπιον του τμήματος προσφυγών αντίδικο να καταβάλει τα έξοδα της διοικητικής διαδικασίας ενώπιον του τμήματος προσφυγών του ΓΕΕΑ.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το κοινοτικό εικονιστικό σήμα που περιλαμβάνει έγχρωμη απεικόνιση του έλικα του DNA, ενός ωοειδούς σχήματος και ενός πίνακα με διασταυρούμενες κάθετες και οριζόντιες γραμμές, καθώς και, στο κάτω μέρος, τα λεκτικά στοιχεία «LifeScience», για προϊόντα και υπηρεσίες των κλάσεων 16, 35, 36, 41 και 42 — αίτηση υπ' αριθ. 3 585 957
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Life Sciences Partners Perstock NV.
   
      Αντιταχθέν κατά τη διαδικασία ανακοπής σήμα ή σημείο: Το κοινοτικό εικονιστικό σήμα που περιλαμβάνει απεικόνιση γυμνής γυναίκας που περιβάλλεται από τον έλικα του DNA, καθώς και τα λεκτικά στοιχεία «Life Sciences Partners», για υπηρεσίες των κλάσεων 35 και 36 — αίτηση υπ' αριθ. 2 136 026.
   
      Απόφαση του τμήματος ανακοπών: Δέχεται την ανακοπή.
   
      Απόφαση του τμήματος προσφυγών: Απόρριψη της προσφυγής.
   
      Λόγος ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου.